Arutelu:Pere kokkukukkumise sündroom

message: Kas ma saan õigesti aru, et see artikkel on osaline tõlge artiklist „Colony collapse disorder“?
Artikkel on piisavalt pikk ja põhjalik, kuigi ingliskeelse variandiga võrreldes palju lühem, on kõige tähtsam välja toodud. Illustreeritud on kahe pildiga, teemat arvestades on see küllaldane. Teksti oli kohati keeruline lugeda, oleks vaja olnud mõningasi eelteadmiseid mesindusest (see pole muidugi viga; see konkreetne artikkel keskendub antud teemale, mis on väga hea, pole laialivalguvust). Kogu tekst on varustatud korrektselt vormistatud viidetega ja allikaid on piisavalt. Lisaksin siiski juurde mõned eestikeelsed välislingid näiteks mesinduse ja ka CCD kohta ja kategooriaid, samuti ’’Vaata ka’’ osa.
Vormistus ja ülesehitus on korrektne. Siselinke on muidu piisavalt, kuid viidata võiks ka järgmistele mõistetele: mesi, õietolm, fruktoos, DNA, sahharoos, fiproniil, antibiootikum, ökoloogiline nišš, rändmesindus; tolmlemise koha peal äkki viidata artiklike „Tolmlemissündroom“ või „Putuktolmlemine“. Tekst on üldiselt hästi arusaadav ja selge, need kohad, mis on kahtlased, toon välja allpool. Kõnekeelt ei esine.
Mulle silma hakanud suuremad ja väiksemad vead ning arusaamatud kohad on järgmised:
*Aastal 2007 toodi spetsialistide poolt põhjustena välja mesilaste välisparasiit varroalest (Varroa destructor) ning teised putukate haigused nagu patogeenid Nosema apis... – patogeen ei ole putukate haigus, vaid patogeen (mikroorganism) põhjustab mingit haigust.
*...tööjõu koosnemine noortest täiskasvanud mesilastest...
*tõrkumine toidu (nt suhkrusiirup, proteiini tooted) tarbimisel – lisaksin juurde, et lisatoidu tarbimisel...
*Tööstuslikus mesinduses mängivad rolli ka mesilaste hooajaline transport pikkadel vahemaadel (rändmesindus), valed temperatuuri- ja toitumistingimused...(sidekriips oli puudu)
*...on lest Varroa destructor jätkuvalt üheks...(ilma jutumärkideta)
*Lestad kannavad viiruseid nagu äge halvatuse viirus ja tiibade deformatsiooni viirus, mis mängivad mesilaspere kollapsis rolli. Millist rolli? 
*...laiahaardeline Varroa lestadega nakatunud...  – artikli alguses on kirjutatud varroalest kokku ja sel juhul mitte kaldkirjas, kui kirjutada lahku peaks Varroa olema kaldkirjas (seda esineb veel paaris kohas).
*Viirus leiti 25-l kollapseerunud koloonial 30-st ja ühel tervel koloonial 21-st. Numbrite järele punkti panna pole vaja.
*...kolooniates kokku. [21] Seal on viite järel punkt jäänud.
*...iridoviiruse ja Nosema koosmõju... – Nosema peaks olema tekstis kaldkirjas.
*...transporditakse paljusid kaubandusliku...
*Teiseks transporditakse paljusid kaubandusliku mesinduse tarusid hooaja jooksul pikki vahemaid...Veidi halb sõnastus minu meelest, peaks muutma
*Pestitsiidid, mida kasutatakse loomade söödal, viiakse tõenäoliselt kolooniasse õietolmu-, mitte nektarivarudena... Mesilaste söödal?
*...potentsiaalne saasteainete või toksiinide mürk keskkonnast levib mee kaudu. Toksiin ongi mürk.
*...mõjutavad näiteks kojutagasipöördumist. Kirjutaksin pigem tarru tagasipöördumist või tagasipöödrumist tarru/koju.
*...täpik-maaherilane (Vespula germanica) tõrjeks. [34] Tekstis oli viite järel punkt.
*Kolooniate transport tolmeldamiseks piirkonda, kus nad puutuvad kokku teiste ümbritsevate mesilastega... Kirjutaksin „piirkondadesse“.
*Üks kõige tundlikumaid saake kollapsile on mandlid. Halb sõnastus.
*Mesilased tolmeldavad ühte kolmandikku saagi liikidest Ameerikas... Arusaamatu. Kas neid liike, millelt saadakse 1/3 saagist Ameerikas, tolmeldavad meemesilased?
Teema mesilasperede kokkukukkumisest on aktuaalne ja intrigeeriv, paistab, et palju on veel teadmata ja käivad pidevad uuringud selgitamaks välja, miks see fenomen aset leiab. Seetõttu on artikkel väga huvitav ja vajalik. Ma loodan, et minu märkused on asjakohased ja õiged.
Liimarja 11. november 2011, kell 11:37 (EET)
Lisaksin veel ühe tähelepaneku, nimelt on tekstis ...seene Nosema ceranaega nakatamisel... kõik muu muidu korrektne, kuid ma paneksin ceranae 'ga või üritaksin kirjutada liiginime nimetavas käändes.Liimarja 11. november 2011, kell 13:18 (EET)
Aitäh konstruktiivse kriitika eest. Mõned vead, mis sa välja tõid, olen korra juba parandanud, aga ilmselt unustasin salvestada, seega vabandan lisatöö eest, mida see sulle paraku põhjustas. Ülejäänud vajakajäämised üritasin parandada. 
Scpamela 11. november 2011, kell 16:18 (EET)
----
*tarukahjurite
*mõttekriipsud!
*Lauses "Sümptomid, mis võivad eelneda..." koma puudu
*Kas "millelgi toituma" on korrektne? Mina pole sellist väljendit kohanud.
*ükskõik, mis põhjusel
*Lauses "Terved kolooniad ei asu..." koma puudu
*Lestad kannavad viiruseid, nagu
*mesindusteadlase
*Kas lauses "Ehkki tulemused on paljulubavad..." poleks parem "lüli" asemel kasutada "seost"?
*Üks üldisemaid kollapsi põhjuse hüpoteese
*õietolmu-, mitte nektarivarudena
*Rändmesinduse alajaotuses näpuviga, üks koma liigne
*Üks kollapsist rohkem mõjutatud saake on mandlid. Seda lauset peaks kohendama.
*Lauses "Eeldatakse, et mesilaste puudumisel..." üks koma liigne
Tubli! Adeliine 16. november 2011, kell 23:13 (EET)
replies: text: Bioloogid kasutavad küll väljendit "millelgi toituma". Andres 17. november 2011, kell 06:40 (EET)
temperatuuri- ja toitumistingimused siin juhul on ikka sidekriips, samuti 25-l. Adeliine 2. detsember 2011, kell 20:51 (EET)
thread_title:  Retsensioon